**Farské oznamy**

**Veľkonočná nedeľa rok A (9. 4. 2023)**

|  |  |  |
| --- | --- | --- |
| Pondelok | Pondelok vo Veľkonočnej oktáve | 8.00 |
| Utorok | Utorok vo Veľkonočnej oktáve | 7.00 |
| Streda | Streda vo Veľkonočnej oktáve | 17.30 |
| Štvrtok | Štvrtok vo Veľkonočnej oktáve | 7.00 |
| Piatok | Piatok vo Veľkonočnej oktáve | 17.00 |
| Sobota | Sobota vo Veľkonočnej oktáve | 17.00 |
| Nedeľa | Druhá veľkonočná nedeľa – Nedeľa Božieho milosrdenstva | 8.00 a 10.30 |

Veľkonočnou nedeľou sme vstúpili do Veľkonočného obdobia, ktoré trvá až do Nedele Zoslania Ducha Svätého a slávi sa v radosti a plesaní ako jeden sviatočný deň.

Po sv. omšiach na Veľkonočnú nedeľu bude výročitá ofera.

Chcem sa srdečne poďakovať všetkým, ktorí pomohli k tomu, aby sme mohli dôstojne sláviť veľkonočné sviatky. Zvlášť pani kostolníčke, p. organistke, spevákom, lektorom, tým, ktorí sa starajú o kvetinovú výzdobu, výzdobu Božieho hrobu, nástenku, chlapcom miništrantom, ktorým to išlo veľmi dobre, tým ktorí poupratovali kostol, ale všetkým vám, ktorí ste akokoľvek pomohli a zostávate neviditeľní. Nech Pán odmení vašu ochotu a pomoc.

Na budúcu nedeľu budeme mať sviatok Božieho milosrdenstva s ktorým je spojená milosť plnomocných odpustkov.

Farnosť Ladce - Skalné sanktuárium Božieho milosrdenstva Vás pozýva 16. apríla sláviť „Nedeľu Božieho milosrdenstva“ na horu Butkov. O 15.00 h bude „Hodina milosrdenstva“ a o 15.20 h slávnostná svätá omša, ktorú bude celebrovať CsiDr. ThLic. Martin Kramara, generálny vikár žilinskej diecézy.

Prosím birmovancov, aby si na budúcu nedeľu doniesli do kostola staré kartičky, ktoré po sv. omši pozbieram a dám vám nové.

V piatok o 18.30 pozývam mládež na stretnutie do pastoračného centra.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci a na budúci týždeň prosím o upratovanie skupinu č. 17. Zostávame spojení v modlitbe a žehnám vám do ďalšieho týždňa.

**Pán Ježiš vstal z mŕtvych! Vyprosujem vám všetkým radosť z toho, že smrť nemá posledné slovo, ale že nás všetkých čaká večný život, ktorý nám svojou smrťou a zmŕtvychvstaním získal Ježiš Kristus.**